open-index/open-wikipedia-markdown huggingface dataset:
Fibroadenom dojke

**Fibroadenom dojke** (*Fibroadenoma mammae*) je mješoviti fibroepitelni **benigni** tumor dojke, koji nastaje proliferacijom i epitela i fibrovaskularne strome.

Čini 7% svih nodularnih promjena (čvorića) dojke. Najčešće se javlja kod žena od 30. do 40. godine.

Nastaje usljed dugotrajnog relativnog ili apsolutnog povećanja nivoa estrogena u krvi, što dovodi do trajne proliferacije, bez normalne involucije u tkivu dojke. Ovaj tumor povećava obim u toku menstrualnog ciklusa i za vrijeme trudnoće, jer reaguje na hormonsku stimulaciju. Poslije menopauze tumor se smanjuje.

## Makroskopski izgled 
To je pojedinačan tumor veličine od **1 do 10&nbsp;cm** okruglog ili ovalnog oblika. Fibroznom kapsulom različite debljine je jasno ograničen od okolnog tkiva dojke. Prilikom operacija se lahko vadi iz svog ležišta.
 
Na presjeku se vidi sjajan tumor koji je jasno ograničen, sivobjeličaste boje (vezivo), elastično čvrste konzistencije, homogene građe. Ponegdje se vide i područja svijetložute boje, mekše konzistencije (epitel).

## Mikroskopski izgled 
Mikroskopski se vidi umnoženo acelularno vezivno tkivo, koje okružuje epitelne strukture koje liče na duktuse. Epitelne strukture su različite veličine i oblika, a imaju očuvanu bazalnu membranu, koju prema lumenu oblažu kubične ili cilindrične pravilne epitelne ćelije u jednom ili više redova. Patološke mitoze nisu vidljive.

Zavisno od odnosa vezivne strome i epitela razlikujemo perikanalikularni fibroadenom i intrakanalikularni fibroadenom.

* **Perikanalikularni fibroadenom dojke** (*Fibroadenoma pericanaliculare mammae*) pokazuje ujednačenu proliferaciju epitela i fibrovaskularne strome, te su epitelne strukture u vidu okruglih nekomprimiranih kanala i žlijezda.
* **Intrakanalikularni fibroadenom dojke** (*Fibroadenoma intracanaliculare mammae*) karakterizira se izrazitom proliferacijom fibrovaskularne strome tumora koja potiskuje dijelove zida epitelnih kanala prema lumenu, te su lumeni tih kanala spljošteni i liče na pukotine obložene epitelom.

Oba tipa imaju isto biološko ponašanje i prognozu, koja je **jako dobra**, jer fibroadenom dojke **nije** sklon malignoj alteraciji.

## Također pogledajte 
*Ostali tumori dojke

Kategorija:Tumori dojke
Filoidni tumor dojke

**Filoidni tumor dojke** (*Tumor phylloides mammae*) je mještoviti fibroepitelni **benigni** tumor dojke, koji nastaje proliferacijom i epitela i fibrovaskularne strome. 
Još se naziva i **Mullerov tumor** ili *Cystosarcoma phylloides*.
Najčešće se javlja kod starijih žena od 50. do 60. godine.

## Makroskopski izgled 
To je veliki tumor, **10 do 15&nbsp;cm** u promjeru, koji se nalazi u **centralnom dijelu** dojke. Može zahvatiti kožu i egzulcerirati.

Na presjeku se vidi vliki, mehki tumor koji je jasno ograničen. Vide se cistični prostori okruženi sluzavim umnoženim vezivom.

## Mikroskopski izgled 
Mikroskopski se vidi umnoženo jako edematozno miksomatozno izmijenjeno vezivno tkivo. Hipercelularna vezivna stroma pokazuje izrazit ćelijski pleomorfizam. Skupa sa proliferacijom veziva, proliferira i epitel, koji dovodi do hiperplazije žljezdanih formacija i tubula. Vidljive su papilarne formacije i stratifikacija sa više redova ćelija. Bazalna membrana je očuvana. Često se vide i nekroze u tumoru.

Benigno je 85% slučajeva filoidnog tumora. Samo 15% je maligno, a kod tih slučajeva maligno alteriše samo stroma tumora.

**Biološko ponašanje** tumora se određuje na osnovu broja mitoza:

* **1 do 4** mitoze u vidnom polju ima **benigni** filoidni tumor
* **5 do 9** mitoza u vidnom polju ima **granični** oblik, za koga se ne može tvrditi niti da je maligni, niti da je benigni
* **preko 9** mitoza u vidnom polju znak je da je filoidni tumor **maligni**, te da će dati metastaze.

**Maligni** filoidni tumor metastazira češće **hematogeno**, nego limfogeno. Hematogene metastaze se mogu naći u plućima, jetri, kostima i srcu.

## Također pogledajte 
* Ostali tumori dojke

## Vanjski linkovi 
* Forum podrške oboljelima od filoidnog tumora

Kategorija:Tumori dojke
Mucinozni karcinom dojke

**Mucinozni karcinom dojke** (*Carcinoma mucinosum mammae*) je invazivni karcinom dojke porijeklom od duktalnog epitela. Veoma rijetko se javlja. 
## Makroskopski izgled 
To je pojedinačan tumor koji može biti smješten u bilo kojem dijelu dojke. 
 
Na presjeku se vidi da je nejasno ograničen, sluzav, sivkastoplavičaste boje, konzistencije želea.

## Mikroskopski izgled 
Mikroskopski se vide plaže vlikih poligonalnih nepravilnih malignih ćelija koje u citoplazmi imaju kapljice sluzi, koje ponekad cijelu citoplazmu potiskuju prema periferiji ćelije. Druga varijanta su jezerca sluzi u kojim se nalaze maligne ćelije čija su jedra su nepravilna hiperhromatična.

Maligne ćelije brzo prodiru u limfne sudove stvarajući **tumorske tromboze**. Širi se perivaskularno i perineuralno. Uvijek **infiltrira** mišićno i masno tkivo u okolini.

**Metastazira**: 
* **limfogeno** kasno metastazira u regionalne limfne čvorove 
* hematogeno **rijetko** metastazira

Mucinozni karcinom dojke ima povoljniju prognozu od skiroznog karcinoma dojke dojke.

## Također pogledajte 
*Ostali tumori dojke

Kategorija:Tumori dojke
Papilarni karcinom dojke

**Papilarni karcinom dojke** (*Carcinoma papillare mammae*) je invazivni karcinom dojke porijeklom od duktalnog epitela.

## Makroskopski izgled 
Na presjeku se vidi da je nejasno ograničen, siveobjeličaste boje, mehke konzistencije, građen od papilarnih formacija.

## Mikroskopski izgled 
Mikroskopski se vide papilarne formacije,a sa malo fibrovaskularne strome. Obležene su malignim ćelijama koje se redaju u nepravilnim nizovima, pa je često prisutna pseudostratifikacija epitela. Vidi se invazija okolnih tkiva.

Maligne ćelije brzo prodiru u limfne sudove stvarajući **tumorske tromboze**. Širi se perivaskularno i perineuralno. Uvijek **infiltrira** mišićno i masno tkivo u okolini.

**Metastazira**: 
* **limfogeno** u regionalne limfne čvorove 
* **hematogeno** u u mnoge organe i tkiva

Papilarni karcinom dojke ima **jako lošu prognozu**, kao i skiroznog karcinoma dojke dojke.

## Također pogledajte 
*Ostali tumori dojke

Kategorija:Tumori dojke
Tubularni karcinom dojke

**Tubularni karcinom dojke** (*Carcinoma tubulare mammae*) je invazivni karcinom dojke porijeklom od duktalnog epitela. Rijetko se javlja.

## Makroskopski izgled 
To je pojedinačan tumor veličine **do 3&nbsp;cm**.

## Mikroskopski izgled 
Mikroskopski se vide  tubularne formacije ograničene jednim ili više redova malignih ćelija. Stroma je oskudna, a česte su kalcifikacije u tumoru i fibrovaskularnoj stromi.

Tubularni karcinom dojke ima povoljniju prognozu od skiroznog karcinoma dojke dojke jer **kasno** daje **limfogene** metastaze.

## Također pogledajte 
*Ostali tumori dojke

Kategorija:Tumori dojke
Intifada

**Intifada** ( *istresanje*) uobičajeni je naziv za ustanke Palestinaca protiv Izraela.

Poznate su dvije intifade:

## Prva intifada 
Prva intifada počela je 1987, počela se gasiti 1991, a prekinuta je 1993, nakon potpisivanja Sporazuma iz Osla i uspostavljanja Palestinske samouprave.

Palestinci su, nakon izraelsko-arapskih ratova, ostali bez svoje države, a Pojas Gaze i Zapadna obala postali su okupirana područja pod izraelskom vojnom upravom. Mnoštvo nezadovoljnih Palestinaca nastavilo je živjeti u izbjegličkim logorima po okupiranim područjima. S druge strane, izraelski naseljenici sve češće grade naselja na palestinskom području.

Krajem osamdesetih godina situacija je bila toliko napeta da je bilo dovoljno ubistvo jednog Jevreja u Gazi i saobraćajna nesreća u kojoj su poginula četvorica palestinskih izbjeglica, pa da 6. decembra 1987. počnu velike demonstracije. Prilikom protesta jedan je izraelski vojnik ubio Palestinca, što je potaklo nove pobune.

Palestinci mobilišu svoje paravojne jedinice i počinju se boriti protiv Izraelaca. Pritom su protuudari izraelske, znatno opremljenije vojske imali mnogo veći učinak.

To je vidljivo i iz konačnog broja žrtava od decembra 1987. do potpisivanja Sporazuma iz Osla 1993. U tom su razdoblju ubijena 1162 Palestinca, od čega 241 dijete, te 160 Izraelaca, od čega petero djece (podaci nevladine organizacije B'tselem http://www.btselem.org/english/Statistics/First_Intifada_Tables.asp).

## Druga intifada 
Druga intifada, poznata i kao **Intifada al-Akse**, označava izraelsko-palestinski sukob koji je počeo u septembru 2000, nakon što je 28. septembra izraelski političar Ariel Sharon, tada vođa opozicijske stranke Likud, ušao na prostor jerusalemskih džamija (velika džamija se zove Al-Aksa), gdje je do 1. vijeka stajao židovski Hram. U oktobru su se protestima palestinskim Arapima pridružili i izraelski Arapi. Posebno su teški sukobi između Arapa i izraelske vojske izbili u Nazaretu i drugim gradovima Galileje, gdje dotad nije bilo sukoba. Kroz nekoliko mjeseci nastavili su se žestoki protesti Palestinaca svakog petka, nakon molitve u džamiji Al-Aksa. Sukobi su se nastavili u Ramali, Jeninu i Gazi.

Nakon linčovanja dvojice izraelskih pričuvnih vojnika, prethodno zarobljenih u Ramali od strane palestinske policije, sukobi postaju trajni. Palestinci počinju s terorističkim samoubilačkim napadima, koji odnose mnoge živote nedužnih, a izraelska vojska odgovara sravnjivanjem čitavih naselja sa zemljom i snažnim odgovorima na najmanji otpor.

U ovoj Intifadi, koja još nije službeno završena, od 2000. do 2004. ubijena su 3223 Palestinca i 950 Izraelaca (podaci nevladine organizacije B'tselem http://www.btselem.org/english/statistics/20043112_2004_statistics.asp).

Kategorija:Izraelsko-arapski sukob
Kategorija:Izrael
Kategorija:Palestina
Malajski jezik

**Malajski jezik** (malajski: *Bahasa Melayu*) je jezik malajske grane austronezijske jezične porodice. Kao prometni jezik indijskih, kineskih i evropskih trgovaca, on se govori u čitavoj Indoneziji i na Malajskom poluotoku sve do južnog Tajlanda. Sužbeni jje ezik Bruneja, Indonezije, Malezije i Singapura, a također se govori u Istočnom Timoru i dijelovima Tajlanda . Govori ga 290 miliona ljudi (uključujući 260 miliona kao "indonežanski") širom pomorske Jugoistočne Azije.

Tvori podlogu standardnog malajskog jezika Malezije, a i službenog jezika Indonezije (bahasa) pa se često naziva indonezijskim jezikom. U toku svoga širenja primio je mnoge elemente iz arapskog, sanskrita, tamilskog, nizozemskog i, u skorije vrijeme, engleskog jezika.

Govorni malajski jezik znatno se razlikuje od pisanog time što upotrebljava korijene riječi umjesto izvedenica, što izostavlja vezne čestice. Ovaj se jezik dijeli na više dijalekata: *riuski*, *južnosumatrijski*, *molučki* i *džakartski*. Malajski jezik je aglutinativan. Postoje tri glavna načina stvaranja novih reči: afiksacija, pravljenje složenica i reduplikacija. Ne poznaje kategorije roda i broja. Pod uticajem Engleza i Holanđana uvedena je latinica.

## Porijeklo 
Malajski lingvisti se slažu oko vjerovatnoće da se malajska domovina nalazi u zapadnom Borneu. Oblik poznat kao proto-malajski se govorio na Borneu najmanje do 1000. godine p. n. e, za koji se tvrdilo da je jezik predaka svih kasnijih malajskih jezika. Njegov predak, proto-malajsko-polinezijski, koji je nastao od proto-austronezijskog jezika, počeo se raspadati najmanje 2000. p. n. e, vjerovatno kao rezultat ekspanzije austronezijskih naroda prema jugu u pomorsku jugoistočnu Aziju sa ostrva Tajvan.

## Osnovni izrazi 
## Reference 
## Dodatna literatura 
* 
* 
* 
* 
* 

Kategorija:Jezici
Kategorija:Aglutinativni jezici
Kategorija:Malezija
Kategorija:Tajland
Kategorija:Brunej
Kategorija:Singapur
Kategorija:Filipini
Kategorija:Istočni Timor
Thomas Stearns Eliot

**Thomas Stearns Eliot** (26. septembar 1888. – 4. januar 1965.), engleski pisac američkog porijekla.

Jedan od najpoznatijih evropskih pjesnika 20. vijeka, dobitnik mnogih nagrada, među njima Nobelove 1948. i Goetheove 1954. Nosilac 16 počasnih doktorata.

## Reference
Kategorija:Dobitnici Nobelove nagrade za književnost
Kategorija:Engleski pisci
Kategorija:Biografije, St. Louis
Kategorija:Rođeni 1888.
Kategorija:Umrli 1965.
Kategorija:Britanski nobelovci
Oxford

mini|desno|Panorama horizonta Oxforda sa crkve Svete Marije
**Oxford** je grad i sjedište lokalne uprave okruga Oxfordshire, Engleska, s 165,200 stanovnika. Oxfordski Univerzitet je najstariji univerzitet u zemljama u kojima se govori engleski jezik.

## Poznati stanovnici Oxforda 
### Danas 
* Jeremy Clarkson (novinar i TV voditelj)
* Sir Richard Branson (poduzetnik)
* Rowan Atkinson (glumac)
* Martin Keown (nogometaš)
* Tim Henman (tenisač)
* Thom York (muzičar)
* Martin Halstead (poduzetnik)
* Ron Atkinson (nogometni stručnjak)
* Sir Roger Bannister 
* Raymond Blanc (poznati chef)
* Colin Dexter (pisac)
* Robin Gibb (muzičar)
* Dermot Gallagher (nogometna zvijezda)
* Dr Evan Harris (političar)
* Robin Herd (političar)
* Liz Truss (političar)
* Lord Douglas Hurd (političar)
* Michael Heseltine (političar)
* Jeremy Irons (glumac)
* Eddie Jordan (motosport)
* Vojvoda od Kenta
* Marta Lane-Fox (poduzetnik)
* Jeremy Paxman (producent)
* Emma Watson (glumica)

### U prošlosti 
* C.S Lewis (pisac)
* Lewis Carol (pisac)
* J.R.R. Tolkien (pisac)
* Alfred the Great (vladar)
* Ronnie Barker (komičar)
* Agatha Christie (spisateljica)
* Sir Winston Churchill (političar)
* Thomas Cramner (biskup)
* Ghil'ad Zuckermann (lingvista)

## Također pogledajte 
* Radcliffe Camera

= Reference =

Kategorija:Engleska
Jomkipurski rat

**Jomkipurski rat** (poznat još i kao **Oktobarski rat**) vodio se između Izraela i koalicije arapskih zemalja pod vodstvom Egipta i Sirije između 6. i 25. oktobra 1973. Rat je počeo na dan jevrejske slave Jom kipur iznenadnim napadom Egipćana i Sirijaca na Sinaj i Golansku visoravan, koje je Izrael zauzeo 1967. Arapske zemlje nazivaju ga i *Ramazanski rat.*

## Tok odvijanja 
### Povod 
Izrael je 1967. iznenadnim napadom u Šestodnevnom ratu uspio uništiti kompletnu egipatsku avijaciju. Ovaj napad je toliko ponizio i šokirao Egipćane odnosno arapski svijet da se o pomirenju uopće nije govorilo.

### Pripreme za napad 
Uz pomoć sovjetskih instruktora egipatska vojska gradi pontonske mostove za brz prodor preko Sueskog kanala. Pod nadzorom istih odvijaju se vježbe za probijanje izraelskih linija odbrane.

### Napad arapske koalicije 
6. oktobra 1973. avioni egipatske vojske prelijeću Sueski kanal. Uz to, 2000 topovskih cijevi otvara vatru na položaje izraelske vojske na Sinajskom poluostrvu. Sirijska vojska sa 700 tenkova prodire na Golansku visoravan. Do večeri je egipatska vojska uspijela preći liniju odbrane "Bar Lev", koju su Izraelci smatrali neprobojnom. U prvom naletu Sirija je uspjela vratiti u potpunosti teritorije koje su 1967. bile oduzete od strane Izraela. Arapska koalicija je namjerno taj dan odabrala iz dva razloga: 
* Izrael se nalazio vanjskopolitički u veoma izolovanom položaju
* Održavali se izbori narod je bio umoran od političkih kampanja. Taj dan se slavio jevrejski praznik Jom Kipur (Dan pomirenja) tako da su javne ustanove bile zatvorene. 
Po prvi put, otkako je progašena samostalnost, Izrael se nalazi u defanzivi. Izraelski general Moše Dajan upotrijebio je izraz "Jomkipurski rat". Ujedinjene nacije 22. oktobra 1973. donose rezoluciju 338 koja zahtijeva prekid napada. SAD je isporučivao oružje i municiju Izraelu, dok je SSSR snabdijevao arapsku koaliciju.

### Kraj sukoba 
Jomkipurski rat je zategnuo odnose između SAD i SSSR-a. SAD je prijetio da će se direktno umiješati i pomoći izraelskoj vojsci. Sve američke vojne snage uključujući i ABC jedinice stavljene su u stanje pripravnosti.

Pod pritiskom SAD-a uspostavljaju se pregovori a 26. oktobra se zvanično prekidaju ratna dejstva. 11. novembra 1973. Egipat i Izrael potpisuju sporazum.

## Reference 
## Vanjski linkovi 
* 

Kategorija:Izraelsko-arapski sukob
Kategorija:Historija Izraela
Kategorija:Historija Egipta
Kategorija:Historija Sirije
Kategorija:Sukobi u 1973.
Kategorija:1973. u Izraelu
Kategorija:1973. u Egiptu
Kategorija:1973. u Siriji
Kategorija:1973. u Iraku
Kategorija:Historija Iraka
Kategorija:Vojna historija Izraela
Kategorija:Vojna historija Palestine
Thomas Chatterton

**Thomas Chatterton** (Bristol, 20. novembar 1752. - London, 25. august 1770.), engleski pjesnik 

Od ranog djetinjstva čitao je stare srednjevjekovne rukopise i već u svojoj dvanaestoj godini sastavlja pjesničke mistifikacije. Izmislio je lik *Thomasa Rowleya*, tobožnjeg svećenika iz XV. vijeka, te zaodjenuvši svoje pjesme u starinski jezik podmeće ih kao tvorevine drevnih barda. 

U 15. godini postao je odvjetnički pisar, a zatim odlazi u London, gdje se otkriva da su Rowleyeve pjesme falsifikat. Chatterton se pokušava izdržavati saradnjom u novinama, no novine loše plaćaju njegovu saradnju, a prijatelji mu uskraćuju pomoć, te u neimaštini počinjuje samoubistvo u svojoj 18. godini. Njegovo književno djelo, usprkos fragmentarnosti i autorovoj mladosti, jedna je od najsnažnijih pojava engleske predromantike. Njegova osobna tragedija i izuzetna pjesnička zrelost učinile su ga miljenikom engleskih romantika (Shelley, Wordsworth, Coleridge, Keats).

## Djela 
* "Pjesme za koje se pretpostavlja da su Bristolu pisali Thomas Roweley i ostali iz XV. vijeka".

Cahtterton, Thomas
Kategorija:Rođeni 1752.
Kategorija:Umrli 1770.
Kategorija:Biografije, Bristol
Daniel Defoe

**Daniel Defoe** (Cripplegate, 1660. - Moorgate, 16. april 1731.), engleski pisac i novinar.

Iako rođen kao *Daniel Foe*, sin Jamesa Foea, mesara iz Londona, on je sebi kasnije dodao ispred prezimena "De" kako bi mu ime zvučalo kao imena tadašnjih aristokrata. Postao je poznati pisac u vrijeme prvih novela na engleskom jeziku.

Najpoznatije Defoeova novela, *Robinson Crusoe* (1719.), je priča o čovjeku koji je jedini preživio brodolom, te stigao na pusto ostrvo. Pokušao je preživjeti prolazeći kroz mnoge avanture.

Pretpostavlja se da je autor dobio inspiraciju kada je čuo za istiniti događaj o Alexanderu Selkirku.

**Defoe je poznat po još dvije svoje novele:**

* *Kapetan Singlton* (Captain Singleton) (1720.)
* *Moll Flenders* (Moll Flanders) (1722.)

Povećan tekst

Kategorija:Engleski novinari
Kategorija:Engleski pisci
Kategorija:Biografije, Cripplegate
Kategorija:Rođeni 1660.
Kategorija:Umrli 1731.
Elizabeth Barrett Browning

**Elizabeth Barrett Browning** (pokraj Durhama, 6. mart 1806. - Firenca, 29. juni 1861.), engleska književnica.

Od čitavog njenog opsežnog, ali često nedovoljno oblikovanog stvaralaštva, održali su se u književnosti "Krik djece", patetični protest protiv eksploatacije dječjeg rada u tvornicama, i ciklus soneta "Soneti s portugalskog", poetski dokaz njene ljubavi prema suprugu, pjesniku R. Browningu, a ubraja se među najbolje ljubavne pjesme u engleskoj književnosti. U spjevovima "Prozori palače Guidi" i "Pjesme Kongrsu" inspirirala se borbama za oslobođenje Italije, a djelo "Aurora Leigh" je odraz političkih i društvenih prlika u viktorijanskoj Engleskoj. Njeno djelo karakteriše dubina osjećaja, ljubav prema Italiji i obilje autobiografskih elemenata.

## Reference 
## Vanjski linkovi 
Browning, Elizabeth Barrett
Kategorija:Rođeni 1806.
Kategorija:Umrli 1861.
John Dryden

**John Dryden** (19. august 1631 – 1. maj 1700) bio je engleski književnik.

Poslije studija u Cambridgeu, dolazi u London, gdje stihovima slavi Cromwella, zatim Karla II. Uspjeh kod publike doživio je svojim herojskim tragedijama. Često je pretjerivao u svojim djelima, te je bio predmet satire među suvremenim piscima, ali im je i uzvraćao jedankom mjerom u svojim komadima. Sudjelovao je u političkom životu svoga doba obilno se koristeći svojim satiričkim telentom. Bio je kraljevski historiograf. Do pojave Popea bio je najveća ličnost engleskoga klasicizma, no njegovo djelo je neujednačeno: od slabih komedija do majstorske satire. Utemeljitelj je "comedy of manners" (komedija na motive tzv. visokog društva), a eseji su mu pribavili naziv "otac engleske proze".

## Djela 
* "Herojske stanice",
* "Indijska kraljica",
* "Esej o dramskom pjesništvu",
* "Pomodni brak",
* "Aleksandrova gozba".

Kategorija:Engleski pisci
Kategorija:Biografije, Aldwinkle
Kategorija:Rođeni 1631.
Kategorija:Umrli 1700.
Pothvati Sherlocka Holmesa

***Pothvati Sherlocka Holmesa*** (*Exploits of Sherlock Holmes*, izdan 1954.) je zbirka kratkih priča o Sherlocku Holmesu koju su napisali Adrian Conan Doyle i John Dickson Carr.

Sastoji se od:

*"Avantura sedam satova"
*"The Adventure of the Gold Hunter"
*"The Adventure of the Wax Gamblers"
*"The Adventure of the Highgate Miracle"
*"The Adventure of the Black Baronet"
*"Avantura zatvorene sobe"
*"The Adventure of the Foulkes Rath"
*"The Adventure of the Abbas Ruby"
*"The Adventure of the Dark Angels"
*"Dvije žene"
*"Deptfordski horor"
*"Crvena udovica"

## Reference 
## Vanjski linkovi 
Kategorija:Literatura
Kategorija:Romani
Ford Madox Ford

**Ford Madox Ford** (*Ford Hermann Heuffer*, Merton, 17. decembar 1873. - Deauville, 26. juni 1939.), engleski književnik

Osnivač je časopisa "English Review" i "Transatlantic Review", oko kojih su se okupljali D.H. Lawrence, H. James, E. Pound, James Joyce. Proizašao je iz kruga prerafaelita i brzo prihvatio moderna strujanja. Djelovao je kao pjesnik, kritičar i esejist, a najznačajniji je kao romanopisac. U romanima iznosi raspad starih vrednota i nastanak novog poretka poslije Prvog svjetskog rata. Stil mu se odlikuje odmjerenošću i ironijom. Neke romane ("Nasljednici", "Romansa") pisao je zajedno s J. Conradom.

## Djela 
* "Peta kraljica",
* "Polumjesec",
* "Nema više parada",
* "Dobar vojnik".

Ford, Ford Madox
Kategorija:Rođeni 1873.
Kategorija:Umrli 1939.
Oliver Cromwell

**Oliver Cromwell** (25. april 1599 – 3. septembar 1658) bio je engleski general i državnik koji je tokom Engleskog građanskog rata vodio parlament Engleske protiv kralja Karla I i vladao britanskim ostrvima kao lord protektor od 1653. do 1658. godine. Rođen je u plemićkoj porodici koja potiče od sestre ministra Thomasa Cromwella. Malo se zna o prvih 40 godina njegovog života, jer su samo četiri njegova lična pisma preživjela zajedno sa sažetkom govora koji je održao 1628. godine. Postao je puritanac nakon vjerskog preobraćenja 1630.-ih, zauzimajući općenito tolerantan stav prema mnogim protestantskim sektama svoga razdoblja. Bio je intenzivno religiozan čovjek, samozvani puritanski Mojsije, i žarko je vjerovao da Bog predvodi njegove pobjede. Izabran je za poslanika engleskog parlamenta tokom perioda kratkog (1640) i dugog (1640. - 1649.) parlamenta. Tokom Engleskog građanskog rata bio je jedan od glavnih zapovjednika vojske novog obrasca tokom poraza kraljevskih vojnih snaga.

Kao jedan od potpisnika potjernice za kraljem Karlom I 1649. godine, dominirao je kratkotrajnim Engleskim Commonwealthom kao član Krnjeg parlamenta (1649. - 1653.). Nakon preuzimanja komande nad engleskom vojskom u Irskoj 1650. godine, porazio je konfederacijsku i kraljevsku koaliciju čime je okončao Irski rat (1641. - 1653.). Nakon toga je raspustio Krnji parlament uspostavivši kratkotrajni Mali parlament na kojem je imenovan za lorda protektora Engleske (koja je u to vrijeme uključivala i Vels), Škotske i Irske. Kao vladar provodio je agresivnu i efikasnu vanjsku politiku. Umro je prirodnom smrću 1658. godine i sahranjen u Vestminsterskoj opatiji. Kada su se Rojalisti 1660. godine vratili na vlast zajedno sa kraljem Karlom II, iskopali su njegovo tijelo i odrubili mu glavu.

Cromwell je jedna od najkontroverznijih ličnosti u historiji Britanskih ostrva. Njegova tolerancija prema protestantskim sektama nije se odnosila na katolike; njegove mjere protiv katolika u Irskoj su okarakterizirane kao genocidne ili gotovo genocidne. Izabran je za jednog od deset najvećih Britanaca svih vremena u anketi BBC-a 2002. godine.

## Amanet 
mini|lijevo|100p|Kip Olivera Cromwella ispred Westminstera (parlamenta) u Londonu.
Kontroverzan za života, njegov lik je i danas dvojako prihvaćen u Ujedinjenom Kraljevstvu. Jedni ga poštuju zbog političkog integriteta i parlamentarnih reformi koje su trajno otklonile moć monarhije. Njegov kip stoji u dvorištu Westminstera, britanskog parlamenta, kao vječni zaštitnik demokratije u Ujedinjenom Kraljevstvu.

Cromwell je također dozvolio Jevrejima, koji su 1290. godine bili protjerani od strane Edvarda I, da se ponovo nasele u Engleskoj.

Drugi ga krive za masovne zločine tokom vojnih kampanji, pogotovo u Irskoj gdje je njegova mržnja prema katolicima prouzrokovala veliki broj žrtava. Inače, Cromwell se za vrijeme svoje vladavine potpuno oslonjao na svoja vjerska ubjeđenja, engleskog Puritanca, te je masovno proganjao katolike i aktivno podsticao Protestantske političke ciljeve.

## Reference
## Vanjski linkovi
*

Kategorija:Rođeni 1599.
Kategorija:Umrli 1658.
Kategorija:Biografije, Huntingdon
Kategorija:Engleski državnici
Zoë Heller

File:Zoë Heller English write D Shankbone adapted.tif
mini|desno|300px| Zoë Heller
**Zoë Heller** (London, 1965. - ), britanska novinarka i književnica

Heller je rođena u sjevernom Londonu kao najmlađe od četvoro djece u porodici njemačko-jevrejskog imigranta, koji je također bio uspješan scenograf. Njena majka je bila aktivistica kampanje Laburističke stranke. Heller je studirala engleski jezik na St. Anne Collegeu u Oxfordu, a zatim na Univerzitetu Columbia, država New York. Nakon završetka studija Heller se vraća u London i radi kao novinarka.

Trenutno živi u New Yorku i piše za Daily Telegraph. Njeni članci izlaze u magazinu The New Yorker i drugim magazinima. Objavila je dva romana, *Everything You Know* (1999.) i  *Notes on a Scandal* (2003.) (*Bilješke o jednom skandalu*), koji je zajedno sa šest drugih romana ušao u uži izbor za prestižnu nagradu Booker za 2004. godinu. U New Yorku živi sa svojim partnerom, scenografom Larrijem Konnerom i njihove dvije kćerke.

## Vanjski linkovi 
* Biografija 

Kategorija:Engleski novinari
Kategorija:Engleski pisci
Christopher Marlowe

**Christopher Marlowe, Kit Marlowe** (26. februar 1564. - 30. maj 1593.) poznat kao **otac Engleske tragedije** je bio dramski pisac, pjesnik i prevodilac koji je živio u elizabetanskoj eri. Marlowe je bio najistaknutiji elizabetanski tragičar svoga vremena. Značajno je uticao na svog savremenika Williama Shakespearea, koji je rođen iste godine kao i Marlowe i koji je postao pre-eminentni elizabetanski dramski pisac nakon Marloweove misteriozne prerane smrti. Marloweove predstave su poznate po korišćenju tzv. "bijelog stiha" i protagonista koji su nastojali postići više nego što im to dozvoljavaju vlastite mogućnosti.

18. maja 1593. godine protiv Marlowea je izdat nalog za hapšenje. Razlog nije poznat, iako se mislilo da je povezan sa optužbama za bogohuljenje, odnosno Marlowe je napisao "opasne jeretičke koncepte". 20. maja je doveden na sud te je ispitan pred Krunskim vijećem za ispitivanja, iako o tome nema potvrde u službenim dokumentima. Deset dana kasnije, on je izboden na smrt od strane Ingrama Frizera. Da li je ubistvo povezano sa njegovim hapšenjem, nikada nije bilo utvrđeno.

## Rani život 
Marlowe je rođen u Canterburyju kao sin obučara Johna Marlowea i njegove supruge Catherine. Njegov datum_rođenja se ne zna, ali je kršten 26. februara 1564. godine i vjerovatno je rođen nekoliko dana ranije. On je bio samo dva mjeseca stariji od njegovog savremenika Williama Shakespearea, koji je kršten 26. aprila 1564. godine u Stratford-upon-Avonu.

### Drame 
* Didona, kraljica Kartagine, (Dido, Queen of Carthage) (*oko* 1586) (moguće koautorstvo sa Tomas Neš)
* **Tamerlan Veliki**, (Tamburlaine the Great), deo 1 (*prikazano* 1587)
* Tamerlan Veliki, (The Second Part of Tamburlaine the Great), deo 2 (*okо* 1587–1588)
* Jevrejin s Malte, (The Jew of Malta) (*оkо* 1589)
* **Doktor Faust**, (The Tragical History of Doctor Faustus) (*оkо* 1589, ili, *оkо*. 1593)
* Еdvard II, (Edward II) (*оkо* 1592)
* Мasakr u Parizu, (The Massacre at Paris) (*оkо* 1593)
* **Henri VI**, koautorstvo na troknjižju Vilijama Šekspira.

Drama Lust's Dominion je već kod prvog objavljivanja 1657 pripisana da je autor Marlou, iako su naučnici i kritičari jednoglasno odbacili. Smatra se da je dramu napisao Tomas Deker u saradnji sa drugim piscima..

### Poezija 
* Prevod prve knjige Lukanovih farsalija (datum nepoznat)
* Prevod Ovidijevih Elegija (*оkо* 1580?)
* The Passionate Shepherd to His Love (objavljena 1593)
* *Hero i Leander* (*оkо* 1593, nezavršena; završioje је Džordž Čaplan, 1598)

## Reference 
## Vanjski linkovi 
Kategorija:Engleski pisci
Kategorija:Biografije, Canterbury
Kategorija:Rođeni 1564.
Kategorija:Umrli 1593.
William Somerset Maugham

**William Somerset Maugham** (Pariz, 25. januar 1874. - Nica, 16. decembar 1965.), engleski pripovjedač i dramatičar

Nekoć jedan od najčitanijih prozaista dvadesetoga vijeka. Mnogo je putovao, a od 1930. stalno je živio na francuskoj rivijeri. Maugham, s pozornošću dijagnostičara, izlaže stranputice volje i erosa, obavijajući sudbine svojih junaka efektnom skepsom i objektivnom ironijom. Najpozantiji su mu romani *"Ljudsko robovanje", "Oštrica britve" i "Obojena koprena"*.

Kategorija:Engleski pisci
Kategorija:Biografije, Pariz
Kategorija:Rođeni 1874.
Kategorija:Umrli 1965.
Alexander Pope

**Alexander Pope** (21. maj 1688 – 30. maj 1744) bio je engleski književnik. Najpoznatiji je po svojim satiričkim stihovima i prijevodima Homerovih djela, te vješte upotrebe herojskog dvostiha. Drugi je najčešće citirani pisac u *The Oxford Dictionary of Quotations*, poslije Shakespearea.

## Reference 
## Vanjski linkovi 
* Alexander Pope na sajtu eighteenthcenturypoetry.org
* Popeova djela na Project Gutenbergu
* Popeova djela na LibriVoxu (audioknjige u javnom vlasništvu)
* Popeov spomenik

Kategorija:Rođeni 1688.
Kategorija:Umrli 1744.
Kategorija:Biografije, London
Kategorija:Engleski pisci
Sarah Kane

mini|Scena iz predstave "Fedrina ljubav" Sarah Kane

**Sarah Kane** (Essex, 3. februar 1971. - London, 20. februar 1999.) bila je britanska dramatičarka i režiserka.

Poznata je po svojim dramama koje se bave temama iskupljujuće ljubavi, seksualne želje, bola, mučenja - i fizičkog i psihičkog - i smrti.

Njen prvi komad *Blasted* premijerno je izveden 1995. godine u Royal Court Theatre Upstairs. Njen drugi komad *Phaedra’s Love* doživio je premijeru 1996. godine u Gate Theatre.

U ovom djelu autorica je inspirisana ratom u bivšoj Jugoslaviji, uključujući događaje poput genocida u Srebrenici. Autorica je navodila da je komad nastao kao reakcija na ratno nasilje te da je u njemu povukla paralele između sukoba na Balkanu i savremenih oblika nasilja u zapadnim gradovima.

U aprilu 1998. *Cleansed* je postavljen u Royal Court Theatre Downstairs, a u septembru iste godine *Crave* je izveden u Traverse Theatre, Edinburgh u produkciji Paines Plougha i Bright d.o.o. Njen posljednji komad *4.48 Psychosis* premijerno je izveden u Royal Court Jerwood Theatre Upstairs u junu 2000. godine. Njen kratki film *Skin* u produkciji British Screen/Channel Four, premijerno je prikazan u junu 1997. godine.

U maju 1996. godine, Kane je, po narudžbi londonskog pozorišta Gate, koje joj je predložilo da inspiraciju pronađe u klasičnoj drami, producirala svoje drugo djelo, Fedrina ljubav, zasnovano na Senekinom komadu Fedra, ali smješteno u sadašnjost.

Sarah Kane je izvršila samoubistvo 1999. godine.

## Reference 
## Vanjski linkovi 
* Nekrolog u *British Theatre Guide* 
* 
* *Guardian*: Sarah Kane (10/2005)
* Audio dokumentarac Dana Rebellata 'Blasted: Život i smrt Sarah Kane'
* Audio intervju sa Sarah Kane koji je vodio Dan Rebellato na Univerzitetu Royal Holloway 3. novembra 1998. Također postoji i PDF transkript intervjua
* Iain Fisher-ova stranica o Sarah Kane, kolekcija produkcija, diskusija i vijesti o izvedbama njenih drama širom svijeta.
* https://www.cambridge.org/core/journals/theatre-survey/article/abs/tragedy-of-history-in-sarah-kanes-blasted/3DB513B56333118C75838AE41688AC80

Kane, Sarah
Dylan Thomas

mini|desno|Statua Dylana Thomasa, Swansea
 
**Dylan Marlais Thomas** (Swansea, 27. oktobar 1914. - New York, 9. novembar 1953.), velški pjesnik.

Živeći neurednim, bohemskim životom, umro je u 39. godini, za vrijeme turneje u New Yorku. Ostvarivši izvornu i impresivnu verziju nadrealizma, s doživljajima djetinjstva u središtu, svojom lirikom zauzeo je jedno od prvih mjesta u modernoj engleskoj poeziji.

## Djela 
* "Portret umjetnika kao mladog psa" 
* "Doktor i đavoli" 
* "Pod Milk Woodom"

## Reference 
## Vanjski linkovi 
Thomas, Dylan
Adrian Conan Doyle

mini|desno|Adrian Conan Doyle sa svojim ocem
**Adrian Malcolm Conan Doyle** (Crowborough, 19. novembar 1910 – Ženeva, 3. juni 1970) bio je najmlađi sin Arthura Conana Doylea i njegov literarni nasljednik. Opisan je kao trkač, igrač, istraživač i pisac. Rođen je u mjestu Crowborough (Engleska), a umro je u Ženevi (Švicarska).

Sam ili pod koautorstvom s piscem Johnom Carrom nastavio je pisati o Sherlocku Holmesu. Motiv mu je bio da dovrši očeve priče, one koje on nikad nije napisao. Priče su napisane 1952 i 1952, a izdane su tek kasnije. Godine 1954. izlazi zbirka priča *Pothvati Sherlocka Holmesa*. I drugi autori su pisali o Sherlocku Holmesu na temelju drugih priča.

## Djela 
### Sherlock Holmes 
*Adrian Doyle i John Carr:
**"Avantura sedam satova" (od: "Skandal u Češkoj")
**"The Adventure of the Gold Hunter" (od: "Pet narančinih sjemenki")
**"The Adventure of the Wax Gamblers" (od: "Skandal u Češkoj")
**"The Adventure of the Highgate Miracle" (od: "The Problem of Thor Bridge")
**"The Adventure of the Black Baronet" (od: *Baskervilski pas*)
**"Avantura zatvorene sobe" (od: "Majstorov palac")
*Adrian Doyle:
**"The Adventure of the Foulkes Rath" (od: "The Adventure of the Golden Pince-Nez")
**"The Adventure of the Abbas Ruby" (od: *Baskervilski pas*)
**"The Adventure of the Dark Angels" (od: "The Adventure of the Priory School")
**"Dvije žene" (od: *Baskervilski pas*)
**"Deptfordski horor" (od: "The Adventure of Black Peter")
**"Crvena udovica" (od: "Skandal u Češkoj")

### Druga djela 
**Lone Dhow*
**The Lover of the Coral Glades*
**Heaven has Claws*

## Reference 
## Vanjski linkovi 
* Adrian Conan Doyle na stranici *LibaryThing*.

Doyle, Adrian Conan
Zeami Motokiyo

**Zeami Motokiyo** (世阿弥 元清, 1363 - 1443) također poznat kao *Kanze Motokiyo*, je bio japanski estetičar, glumac i pisac mnogih drama.

## Gluma 
Zeami je podučavan od strane njegovog oca, Kan'amija, koji je također bio glumac. Tim otac-sin je postavio pozorište Noh. Kada su prvi put izveli Ashikagu Yoshimitsu, japanski Shogun, pitao je Zeamija da se školuje u glumi. Shogum je također prihvatio dječaka kao svog ljubavnika, što je u shudo tradiciji, 1374.
Nakon što je Zeami naslijedio oca, nastavio je izvoditi drame i adaptirati ih u stil koj je danas Noh-mješavina pantomime i vocalne akrobatike.

## Književnost 
Zeamiju se može se pripisati oko 50 drama. Među njima su Izutsu, Hagoromo (Pernati mantil), Koi no omoni (Mnogo ljubavi), i Takasago.
Pored pisanja drama i njegovog teoretskog rada "Fushi kaden" - također poznat kao "Kadensho", Zeami je pisao praktične instrukcije glumcima i postavio Noh-formu kao ozbiljnu formu glume. Njegove knjige nisu samo instrukcije nego su i estetičke, bazirane na duhovnoj kulturi Japana.

Zeami, Motokiyo
Zeami, Motokiyo
Zeami, Motokiyo
Zeami, Motokiyo
Jasper Ridley

**Jasper Ridley** (25. maj 1920 – 1. juli 2004) bio je britanski književnik.

Studirao je pravo na Sorboni (Pariz) i Magdalen Collegeu (Oxford). Advokat je, pisac i političar. Oženjen je Verom Pollakovom iz Praga, ima dva sina i kćer. Doživotni je predsjednik engleskog PEN-a od 1985. godine. Bio je aktivan u socijalističkom pokretu Ujedinjenog Kraljevstva od 1937. do 1972. Radio je kao advokat od 1946. do 1952, nakon čega se posvetio književnom radu. Napisao je niz biografija značajnih historijskih osoba, koje su prevođene na više jezika. 

Uz knjige, napisao je i niz scenarija za emisije BBC-ja o značajnim historijskim osobama.

## Djela 
* ''The Tate Gallery's Wartime Acquisitions* (1942)
* *The Law of the Carriage of Goods by Land, Sea and Air* (1957)
* *Nicholas Ridley* (1957)
* *Thomas Cranmer* (1962)
* *John Knox* (1968)
* *Lord Palmerston* (1970)
* *Garibaldi* (1974)
* *The Roundheads* (1976)
* *Napoleon III and Eugénie* (1979)
* *The History of England* (1981)
* *Statesman and Saint: Cardinal Wolsey, Sir Thomas More, and the Politics of Henry VIII* (1982)
* *Life and Times of Mary Tudor* (1973)
* *Henry VIII the Politics of Tyranny* (1984)
* *The Tudor Age* (1988)
* *The Love Letters of Henry VIII* (1988), urednik
* *Elizabeth I: the Shrewdness of Virtue* (1988)
* *Maximilian & Juarez* (1992)
* *Tito* (1994)
* *A History of the Carpenters' Company* (1995)
* *Mussolini* (1997)
* *The Freemasons: A History of the World's Most Powerful Secret Society* (1999)
* *The Houses of Hanover and Saxe-Coburg-Gotha: A Royal History of England*  (2000) s Johnom Clarkeom
* *Bloody Mary's Martyrs: The Story of England’s Terror* (2001)
* *A Brief History of The Tudor Age* (2002)

Biografija *Tito'' objavljena je u Londonu 1994 (broširano izdanje 1996). Prevedena je na italijanski, španski, češki, bugarski, srpski (izdana u Novom Sadu 1998), hrvatski (izdavač Prometej, Zagreb, 2000) i još neke jezike.

Kategorija:Rođeni 1920.
Kategorija:Umrli 2004.
Kategorija:Engleski pisci
Kategorija:Britanski naučnici
Kategorija:Historičari
Montenegro Airlines

[mini|Foker 100 u [Zürichu]]
**Montenegro Airlines a.d.** bila je nacionalna aviokompanija Crne Gore. Bazirana je na aerodromima u Podgorici i Tivatu.

## Historija 
Montenegro Airlines osnovana je 24. oktobra 1994. godine ali je prvi avion, Foker 28-4000 kupila tek 1996. Sa letovima je 7. maja  1997. godine na liniji između Barija i Podgorice. 2000. godine kompanija kupuje prvi Foker 100.

### E karta 
Montenegro Airlines je prva avionska kompanija na Balkanu koja je počela sa izdavanjem elektronske karte (22. februara na liniji Zürich – Beograd – Zürich. Do 2007 sve aviokompanije će morati izdavati ovakve karte.

## Redovne linije 
*Beograd
*Niš
*Podgorica
*Тivat
*Beč
*Budimpešta
*Frankfurt
*Ljubljana
*Pariz
*Zürich
*Kopenhagen
*Rim
*Ancona
*Napulj
*Bari
*Brindizi
*Moskva
*Sankt Peterburg
*London

## Flota 
 

## Vanjski linkovi 
*Službena web stranica 

Kategorija:Avijacija
Kategorija:Avionske kompanije u Crnoj Gori
Felix Felicis

**Felix Felicis** je ime napitka iz knjige Harry Potter i Princ miješane krvi koji onome ko ga popije osigurava sreću na neko vrijeme. Ime, kao i mnogi drugi nazivi u romanima o Harry Potteru, dolazi iz latinskog jezika, a doslovno prevedeno bi značilo "sretan od sretnih".

## Napitak 
Napitak je navodno vrlo teško pripremiti i pravilna priprema traje šest mjeseci. Veoma je lako pogriješiti u pripremanju, a rezultati tada mogu biti katastrofalni. Napitak izgleda kao rastaljeno zlato, a kad počne vrjeti, velike kaplje napitka počnu 'skakati' uvis, ali ni jedna ne prelazi rub kotlića.

Najbolje je napitak konzumirati vrlo rijetko i na žličicu. Prekomjerna doza napitka izaziva "nepromišljenost, lakomislenost i opasan višak samopouzdanja" što je objasnio profesor Slughorn, a u prevelikim količinama napitak može postati otrov. Felix Felicis se ne smije uzimati ni prije bilo kakvih takmičenja, odnosno prije izbora, sportskih natjecanja, ispita itd.

## Harry Potter i Princ miješane krvi 
U romanu *Harry Potter i Princ miješane krvi* profesor Čarobnih napitaka, Horace Slughorn, je pripravio napitak i ponudio bočicu koja donosi dvanaest sati sreće pobjedniku takmičenja u pripremanju napitaka tokom jednog od časova 'Napitaka'. Harry Potter osvaja napitak uz pomoć bilješki u svojem udžbeniku.

Harry se kasnije pretvara da je podvalio napitak Ronu Weasleyu prije metlobojske utakmice kako bi mislio da ima više sreće. Harry koristi četvrt napitka kako bi uvjerio Horacea Slughorna da mu da sjećanje koje je potrebno Harryju i Albusu Dumbledoreu. Prije odlaska u potragu za horkruksom s Dumbledoreom, Harry daje ostatak napitka Ginny Weasley, Hermioni Granger i Ronu Weasleyu kako bi imali sreće pri susretu s Dracom Malfoyem. To se pokazalo pametnom odlukom zato što su susreli s nekoliko smrtonoša, a pritom nisu ozbiljno ozlijeđeni.

Kategorija:Čarobni predmeti u djelima o Harryju Potteru
Inferius

**Inferius** (mn. **Inferi**) je, u seriji romana o Harry Potteru, mrtvo tijelo kojeg pomoću čarolije kontrolira crni mag. Inferius nije živ, već je samo truplo koje je začarano da bude marioneta vještice ili čarobnjaka.

Za razliku od duhova, inferi ne mogu razmišljati. Oni su stvoreni da bi vršili neku određenu dužnost koju im je odredio crni mag koji njima upravlja, kao na primjer inferi koji čuvaju horkruks Lorda Voldemorta u jednoj špilji na obali mora, i ostaju mirni sve dok se ne pruži prilika da izvrše svoj zadatak. Otporni su na većinu oblika magije, ali lako ih je prestrašiti i otjerati vatrom. Kad su ugroženi vraćaju se u svoje prvobitno stanje.

Postoje dvije osnovne razlike između duhova i inferija. Prva je već spomenuta činjenica da duhovi imaju svijest o sebi. Druga je, kako je Harry istaknuo, da su duhovi prozirni. Zbog toga su duhovi i inferi suprotnosti: duhovi imaju svijest o sebi, ali nemaju tijelo, a Inferi imaju tijelo, ali ne i svijest o sebi.

Inferi su samo jedna verzija zombija, a bliži su zombijima iz voodoo folklora nego onima koji se inače pojavljuju u filmovima.

Riječ *Inferi* je nadimak Hada, grčkog boga mrtvih; *inferus* u latinskom jeziku znači "ispod".

Kategorija:Čarobna bića u djelima o Harryju Potteru
Goblini (Harry Potter)

U svijetu Harry Pottera, **goblini** su malena stvorenja koja vode banku Gringotts. Malo je toga poznato o goblinima općenito, ali u opisima iz knjiga imaju pametna lica te veoma duge prste i stopala. Čini se da su goblini veoma pohlepni, a Hagrid je komentirao da bi onaj ko pokuša opljačkati Gringotts dok god ga vode goblini morao biti lud.

Međutim, čini se i da gobline ugnjetava Ministarstvo magije. Oni su stvorenja koja teško uspijevaju postići koncenzus i kroz historiju vezanu s čarobnjacima su dizali mnoge bune. Velika se većina buna odigrala u 17. vijeku, a u *Harry Potteru i Redu feniksa* je komentirano da bi Voldemort zasigurno pridobio gobline na svoju stranu kad bi im ponudio slobodu koja im je vijekovima bila uskraćivana (iako se to možda neće dogoditi zato što su smrtonoše ubijali gobline tokom Prvog Rata). Njihovo vođenje Gringottsa moglo bi biti dio filozofije Ministarstva magije da se potencijalno opasna stvorenja postavi na mjesta na kojima rade najbolje. Još jedan primjer te filozofije su dementori koji su prije početka Drugog rata radili u Azkabanu.

Jezik kojeg govore goblini zove se globogoblinski koji je jedan od mnogih jezika koje je govorio Barty Crouch. Ludo Bagman je u *Harry Potteru i Plamenom peharu* imao problema s goblinima zbog plačanja dugova. Goblini s kojima je imao problema bili su vrlo uporni u pokušajima da dobiju svoj novac natrag.

Postoje samo dva goblina modernog vremena koji su do sada imenovani u knjigama. Jedan od njih je Griphook koji je Hagrida i Harryja odveo do njihovih trezora u *Harry Potteru i Kamenu mudraca*. Bill Weasley je također spomenuo goblina imenom Ragnok.

Goblini iz historije:
*Elfric Gorljivi 
*Eargit Ružni
*Alguff Grozni
*Urg Nečisti
*Gringott

J. K. Rowling je izjavila da profesor Filius Flitwick ima dalekog goblinskog pretka čiji su geni odgovorni za njegov sitni stas (iako inače u potpunosti izgleda kao čovjek).

Kategorija:Čarobna bića u djelima o Harryju Potteru
Englesko-zanzibarski rat

mini|300p|Sultanova palača nakon bombardiranja

**Englesko-zanzibarski rat** vodio se između Ujedinjenog Kraljevstva i Zanzibara 27. augusta 1896. Trajao je samo 45 minuta i najkraći je rat u dosadašnjoj pisanoj historiji. 

Rat je izbio nakon što je sultan Hamad bin Thuwaini, koji je sarađivao s britanskim kolonijalnim vlastima, umro 25. augusta 1896, a njegov nećak Khalid bin Bargash preuzeo vlast državnim udarom. Britanci su na tom položaju željeli Hamuda bin Muhammeda, jer su vjerovali da će s njime lakše sarađivati, pa su zato Bargashu dostavili ultimatum o abdikaciji. Na to je on okupio vojsku od oko 2.800 ljudi i uzeo sultanovu naoružanu jahtu usidrenu u luci. Dok su njegovi ljudi postavljali odbranu oko palače, Britanci su u luci pokrenuli pet ratnih brodova, a na kopno su poslali odrede marinaca koji su trebali pružiti podršku lojalističkoj zanzibarskoj vojsci od 900 ljudi.

Iako je sultan u posljednjim trenucima pokušao pregovarati o miru preko američkih predstavnika na ostrvu, nakon isteka ultimatuma, u devet sati ujutro, Britanci su iz bojnih brodova otvorili vatru prema sultanovoj palači. Sultanova jahta je potopljena, a palača se počela urušavati izazivajući tako i ljudske žrtve. Bargash je pobjegao u njemački konzulat gdje mu je dan azil. Paljba je prestala nakon 45 minuta.

Britanci su zahtijevali izručivanje sultana, ali on je 2. oktobra pobjegao s ostrva. Živio je u Dar es Salaamu (Tanzanija) dok nije uhvaćen 1916. Kasnije je oslobođen i dozvoljeno mu je živjeti u Mombasi gdje je umro 1927. 

Rat je imao oko 100 žrtava s lojalističke strane i oko 500 s protivničke. Pobjednici, Britanci, su od zanzibarske vlade tražili reparacije kako bi pokrili troškove bombardiranja zemlje.

## Reference 
Kategorija:Ratovi
Kategorija:Tanzanija
Kategorija:Vojna historija Ujedinjenog Kraljevstva
Kategorija:1896. u Zanzibaru
Kategorija:Sukobi u 1896.
Kategorija:1896. u Ujedinjenom Kraljevstvu
Kategorija:Ratovi s učešćem Ujedinjenog Kraljevstva
Tri problema ekonomske organizacije

Poznavanje ekonomije treba društvenim učesnicima pružiti adekvatne odgovore na raznovrsna pitanja egzistencije u sadašnjosti i budućnosti. **Tri temeljna pitanja** u ekonomskoj nauci na koja svaki ekonomski sistem **mora** odgovoriti, da bi zadovoljio neograničene potrebe u uslovima ograničenih resursa su:

**1. Šta proizvoditi?** - koje materijalno dobro ili uslugu proizvoditi, i u kojim količinama? Postoji nebrojeno načina da se zadovolje potrebe. Broj poznatih dobara raste svakim danom. Svakoj društvenoj zajednici neophodna su dobra poput hrane i pića, odjeće, ogrijeva, stambene infrastrukture itd.

**2. Kako proizvoditi?** - broj proizvodnih tehnika je velik. Koju kombinaciju kapitala, ljudskog rada i sredstava za rad treba koristiti u izradi neophodnih dobara? Neka dobra zahtijevaju veće učešće ljudskih resursa, dok je za neka potrebna visokosofisticirana tehnologija.

**3. Za koga proizvoditi?** - kako rasporediti proizvodeno među učesnicima u zajednici? Ko će zadovoljavati potrebe putem proizvedenih dobara - individue ili organizacije? Država i društvena zajednica?

Odgovori na ova pitanja određuju ekonomski sistem jedne zajednice.

## Reference 
## Vanjski linkovi 
Kategorija:Ekonomija
Henry Cavendish

**Henry Cavendish** bio je britanski naučnik, otkrivač elementa vodika, koji je nazvao *zapaljivim zrakom*.

Unuk Drugog Grofa od Devonshirea, polazio je Cambridge od 1749. do 1753, no napustio ga je bez diplome. Naslijedio je veliku količinu novca što mu je omogućilo fondove za naučna istraživanja, od kojih je većina neobjavljena za njegova života. Bio je "zaražen" povučenošću, pa je dobio nadimak "graničio s bolešću".

## Također pogledati 
* Cavendish Laboratory

## Reference 
Kategorija:Rođeni 1731.
Kategorija:Umrli 1810.
Kategorija:Britanski hemičari
Kategorija:Britanski fizičari
Kategorija:Članovi Kraljevskog društva
Kategorija:Otkrivači hemijskih elemenata
Robert Boyle

**Robert Boyle** (Lismore, Irska, 25. januar 1627. − London, 30. decembar 1691.) bio je engleski hemičar.

Prvi je uočio razliku između elemenata i spojeva, postavio zakon o zavisnosti obima plina o pritisku (Boyle-Mariotteov zakon), izolirao metilni alkohol i aceton. Svojom knjigom "*The Sceptical Chemist*" mnogo je pridonio razvoju hemije.

## Reference 
## Vanjski linkovi 
* https://iep.utm.edu/robert-boyle/
* https://www.sciencehistory.org/education/scientific-biographies/robert-boyle/
* https://www.bbc.co.uk/history/historic_figures/boyle_robert.shtml
* https://www.ebsco.com/research-starters/history/robert-boyle

Kategorija:Britanski hemičari
Kategorija:Biografije, Lismore
Kategorija:Rođeni 1627.
Kategorija:Umrli 1691.